CELEX: 52018PC0505
Language: da
Date: 2018-07-02
Title: Forslag til RÅDETS FORORDNING om fordeling af fiskerimuligheder i medfør af protokollen til gennemførelse af fiskeripartnerskabsaftalen mellem Republikken Elfenbenskysten og Det Europæiske Fællesskab (2018-2024)

EUROPA-KOMMISSIONEN
            Bruxelles, den 2.7.2018
            COM(2018) 505 final
            2018/0268(NLE)
            Forslag til
            RÅDETS FORORDNING
            om fordeling af fiskerimuligheder i medfør af protokollen til gennemførelse af fiskeripartnerskabsaftalen mellem Republikken Elfenbenskysten og Det Europæiske Fællesskab (2018-2024)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               
                  På grundlag af de relevante forhandlingsdirektiver
                     1
                   har Kommissionen ført forhandlinger med Elfenbenskystens regering med henblik på at indgå en ny protokol til fiskeripartnerskabsaftalen mellem Det Europæiske Fællesskab og Republikken Elfenbenskysten
                     2
                  . I forlængelse af disse forhandlinger blev der den 16. marts 2018 paraferet en ny protokol. Protokollen omfatter en periode på seks år fra datoen for dens midlertidige anvendelse, dvs. fra den dato, hvor den er undertegnet, jf. artikel 15. 
               
               
                  Hovedformålet med den nye protokol er at skabe fiskerimuligheder for EU-fartøjerne i Elfenbenskystens farvande på grundlag af den bedste tilgængelige videnskabelige rådgivning og under hensyntagen til henstillingerne fra Den Internationale Kommission for Bevarelse af Tunfiskebestanden i Atlanterhavet (ICCAT). Der tages i den nye protokol hensyn til resultaterne af en evaluering af den foregående protokol (2014-2018) og en undersøgelse af mulighederne for at indgå en ny protokol. Begge blev foretaget af eksterne eksperter. Protokollen vil endvidere muliggøre et tættere samarbejde mellem Den Europæiske Union og Republikken Elfenbenskysten om at fremme en ansvarlig udnyttelse af fiskeressourcerne i Elfenbenskystens farvande og støtte Elfenbenskystens bestræbelser på at udvikle sin blå økonomi, hvilket er i begge parters interesse.
               
               
                  I protokollen er der fastsat fiskerimuligheder for følgende kategorier:
               
               
                  –
                        28 notfartøjer til tunfiskeri
               
               
                  –
                        8 langlinefartøjer med flydeline.
               
               
                  Det bør fastlægges, hvordan disse fiskerimuligheder skal fordeles mellem medlemsstaterne.
               
            
            
               2.RESULTATERNE AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  De interesserede parter blev hørt i forbindelse med de forudgående og efterfølgende evalueringer af en eventuel ny protokol mellem Den Europæiske Union og Republikken Elfenbenskysten. Medlemsstaternes og branchens eksperter blev også hørt på tekniske møder. Det er på baggrund af disse høringer konkluderet, at det er til fordel for Den Europæiske Union og Republikken Elfenbenskysten at indgå en ny protokol til fiskeripartnerskabsaftalen.
               
            
            
               3.JURIDISKE ASPEKTER AF FORSLAGET
            
            
               Den foreliggende procedure er iværksat sideløbende med procedurerne for Rådets afgørelse om undertegnelse af protokollen og Rådets afgørelse om indgåelse af selve protokollen. 
            
            
               2018/0268 (NLE)
            
            
               Forslag til
            
            
               RÅDETS FORORDNING
            
            
               om fordeling af fiskerimuligheder i medfør af protokollen til gennemførelse af fiskeripartnerskabsaftalen mellem Republikken Elfenbenskysten og Det Europæiske Fællesskab (2018-2024)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 3,
            
         
         
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den 17. marts 2008 vedtog Rådet forordning (EF) nr. 242/2008
                  3
                om indgåelse af en fiskeripartnerskabsaftale mellem Det Europæiske Fællesskab og Republikken Elfenbenskysten (i det følgende benævnt "aftalen").
            
            
               (2)Den seneste protokol til aftalen udløber den 30. juni 2018.
            
            
               (3)Kommissionen har på Den Europæiske Unions vegne forhandlet en protokol til gennemførelse af aftalen (i det følgende benævnt "protokollen"). Forhandlingerne mundede ud i, at der blev paraferet et udkast til protokol den 16. marts 2018. 
            
            
               (4)I overensstemmelse med Rådets afgørelse 2018/…/EU
                  4
                blev en ny protokol om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Republikken Elfenbenskysten (i det følgende benævnt "protokollen"), undertegnet den [insert date of signature].
            
            
               (5)Fiskerimulighederne bør fordeles mellem medlemsstaterne i hele protokollens anvendelsesperiode.
            
            
               (6)Medlemsstaterne bør i et givet år eller en hvilken som helst anden relevant periode i gennemførelsen af en protokol til en partnerskabsaftale om bæredygtigt fiskeri og under hensyntagen til de uudnyttede fiskeritilladelsers gyldighedsperioder underrettes om en mulig omfordeling af de uudnyttede fiskerimuligheder, jf. artikel 12 i forordning (EU) 2017/2403.
            
            
               7)For at sikre, at EU-fartøjerne hurtigt kan påbegynde fiskeriet, vil protokollen finde midlertidig anvendelse fra datoen for dens undertegnelse. Denne forordning bør derfor finde anvendelse fra samme dato —
            
            
               VEDTAGET DENNE FORORDNING:
            
            
               Artikel 1
            
            
               1)
                     De fiskerimuligheder, der er fastsat i protokollen til gennemførelse af fiskeripartnerskabsaftalen mellem Den Europæiske Union og Republikken Elfenbenskysten, fordeles mellem medlemsstaterne som følger:
            
            
               a)
                     notfartøjer til tunfiskeri:
            
            
               Spanien:
                     [16]
                     fartøjer
            
            
               Frankrig:
                     [12]
                     fartøjer
            
            
               b)
                     langlinefartøjer med flydeline:
            
            
               Spanien:
                     [6]
                     fartøjer
            
            
               Portugal:
                     [2]
                     fartøjer
            
            
               2)
                     Forordning (EU) 2017/2403 om en bæredygtig forvaltning af de eksterne fiskerflåder finder anvendelse med forbehold af fiskeripartnerskabsaftalen mellem Den Europæiske Union og Republikken Elfenbenskysten.
            
            
               Artikel 2
            
         
         
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Rådets vegne
               
               
                     
               
               
                     Formand
               
            
         
         
            
                  
                     (1)
                  
                        Vedtaget på den 3 595. samling i Rådet for Uddannelse, Ungdom, Kultur og Sport den 15. februar 2018.
               
               
                  
                     (2)
                  
                        EUT L 170 af 22.6.2013, s. 2.
               
               
                  
                     (3)
                  
                        Rådets forordning (EF) nr. 242/2008 af 17. marts 2008 om indgåelse af en fiskeripartnerskabsaftale mellem Det Europæiske Fællesskab og Republikken Côte d'Ivoire (EUT L 75 af 18.3.2008, s. 51).
               
               
                  
                     (4)
                  
                        EUT L ... af ..., s. .